# Ansøgningsskema

Udfyld ansøgningen så omhyggeligt og fyldestgørende som muligt. Det fremmer muligheden for, at din ansøgning får den rette behandling.

Skemaet er i word med få bindinger, så det giver mulighed for, at du kan udfylde det, så det passer bedst muligt til dit projekt.

Under hvert punkt i ansøgningen er der en kort vejledningstekst, er du i tvivl om noget, er du altid velkommen til at kontakte:
Flemming Jensen, VESTviden ApS:

Telefon: 30 53 83 80

Mail: flemming@vestviden.dk

Fysisk adresse: Isværket, Havnen 66, 7620 Lemvig (aftal tid i forvejen, så du ikke risikerer at gå forgæves).

## **Ansøger**

(Angiv navn og kontaktoplysninger på din forening, husk også at anføre cvr nummer **og** vedlæg foreningens vedtægter. Ansøger du som enkeltperson, skal du angive cpr nummer).

## **Hvilket anlæg søger du under?**

(Angiv hvilket vindmølleanlæg, solcelleanlæg eller andet, du søger støtte under).

## **Navn på projektet**

## **Projektets adresse**

(Angiv, hvor projektet er beliggende).

## **Beskrivelse af projektet**

(Lav en god beskrivelse af dit projekt, så der ikke er tvivl om, hvad projektet indeholder. Vedlæg gerne en projektbeskrivelse, hvis du har en sådan, og vedlæg gerne fotos eller andet, som kan underbygge ansøgningen).

## **Hvad er effekten af projektet**

(Det er vigtigt at kunne se, hvad der kommer ud af projektet: Bliver der etableret et nyt tilbud? Hvor mange får gavn af projektet? Skaber det andre aktiviteter? Har det relation til Lemvig Kommunes Klimahandlingsplan [[1]](#footnote-1) osv.)

## **Ansøgt beløb**

(Angiv, hvor meget du søger i støtte til dit projekt – gerne med en kort begrundelse herfor. Beløb skal angives med moms).

## **Budget**

(Angiv et grundigt budget for projektet i nedenstående skema. Tilføj linjer efter behov. Husk at vedlægge overslag fra håndværkere, priser indhentet fra nettet eller andet, som underbygger de enkelte budgetposter).

|  |  |  |
| --- | --- | --- |
| Budgetpost | Beløb | Dokumentation |
|  |  |  |
|  |  |  |
|  |  |  |
| I alt |  |  |

## **Finansiering**

(Angiv, hvordan du forventer, at den samlede finansiering af projektet forventes at blive. Vedlæg gerne kopi af bevillingsskrivelse, hvis du allerede er bevilget anden støtte til projektet. Skriv også, hvis din forening har egenfinansiering til projektet).

## **Tilladelser**

(Angiv, hvis dit projekt kræver tilladelser, f.eks. byggetilladelse eller andet. Angiv også gerne, hvis dit projekt ligger i et område, som er omfattet af en lokalplan, fredningsbestemmelser eller andet, som påvirker projektet).

## **Formidling og skiltning**

(Lemvig Kommune forventer, at du i dit projekt skilter med, at projektet støttes af Grøn Pulje, Lemvig Kommune. I forbindelse med skiltningen må du også meget gerne angive, hvordan dit projekt eventuelt støtter den grønne omstilling. Du **skal** derfor angive, hvordan projektet vil blive formidlet, og hvordan skiltning foretages).

##  **Kontaktperson og underskrift**

(Angiv, hvis der er en anden kontaktperson på projektet end angivet under punkt 1. Slut af med at datere og underskrive ansøgningen – der skal være underskrift af den/dem, som er tegningsberettiget efter vedtægterne).

1. Link til Lemvig Kommunes Klimahandlingsplan: <https://www.lemvig.dk/politik/vision-politikker-og-strategier/planer/dk2020-klimahandlingsplan> [↑](#footnote-ref-1)